ddrg/super_eurlex huggingface dataset:
ET Euroopa Liidu Teataja C 93/7

Euroopa Kohtu (kümnes koda) 6. veebruari 2014. aasta otsus (Curtea de Apel București eelotsusetaotlus — Rumeenia) — E. ON Global Commodities SE, varem E.On Energy Trading SE versus Agenția Națională de Administrare Fiscală — Direcția Generală de Soluționare a Contestațiilor, Direcția Generală a Finanțelor Publice a Municipiului București — Serviciul de administrare a contribuabililor nerezidenți

(Kohtuasi C-323/12) (1)

(Direktiiv 79/1072/EMÜ - Ühine käibemaksusüsteem - Teises liikmesriigis elavad maksukohustuslased - Käibemaksu tagastamise kord - Maksukohustuslased, kes on määranud maksuesindaja enne Euroopa Liiduga ühinemist kehtinud siseriiklike sätete kohaselt - Välistamine - Mõiste „välismaal asuv maksukohustuslane” - Püsiva tegevuskoha puudumise tingimus - Kaubatarnete või teenuste osutamise puudumise tingimus - Elektrienergia tarnimine maksukohustuslasest edasimüüjale - Direktiiv 2006/112/EÜ - Artikkel 171)

2014/C 93/11

Kohtumenetluse keel: rumeenia

Eelotsusetaotluse esitanud kohus

Curtea de Apel București

Põhikohtuasja pooled

Hageja: E. ON Global Commodities SE, varem E.On Energy Trading SE

Kostjad: Agenția Națională de Administrare Fiscală — Direcția Generală de Soluționare a Contestațiilor, Direcția Generală a Finanțelor Publice a Municipiului București — Serviciul de administrare a contribuabililor nerezidenți

Ese

Eelotsusetaotlus — Curtea de Apel Bucuresti — Nõukogu 6. detsembri 1979. aasta kaheksanda direktiivi 79/1072/EMÜ kumuleeruvate käibemaksudega seotud liikmesriikide õigusaktide ühtlustamise kohta — välismaal asuvatele maksukohustuslastele käibemaksu tagastamise kord (EÜT L 331, lk 11; ELT eriväljaanne 09/01, lk 79) artiklite 1, 3, 4 ja 6 tõlgendamine — Käibemaksu tagasimaksmine teises liikmesriigis asutatud maksukohustuslastele, kes on määranud endale esimeses liikmesriigis maksuesindaja vastavalt siseriiklikele õigusnormidele, mis kehtisid enne Euroopa Liiduga ühinemist — Tagasimaksmise tingimus, mille kohaselt ei või maksukohustuslane olla kantud asjaomase liikmesriigi registrisse — Mõiste „direktiivi 79/1072/EMÜ artiklites 3 ja 4 toodud tingimustega võrreldes täiendav tingimus” — Kooskõla sama direktiivi artikliga 6 — Direktiivi 79/1072/EMÜ artiklite 3 ja 4 vahetu õigusmõju

Resolutsioon

Nõukogu 6. detsembri 1979. aasta kaheksanda direktiivi 79/1072/EMÜ, kumuleeruvate käibemaksudega seotud liikmesriikide õigusaktide ühtlustamise kohta — välismaal asuvatele maksukohustuslastele käibemaksu tagastamise kord, sätteid koostoimes nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (muudetud nõukogu 20. detsembri 2007. aasta direktiiviga 2007/75/EÜ) artiklitega 38, 171 ja 195, tuleb tõlgendada nii, et ühes liikmesriigis asutatud maksukohustuslasel, kes teeb elektrienergia tarneid teises liikmesriigis asuvatele maksukohustuslasest edasimüüjatele, on õigus tugineda teises liikmesriigis direktiivile 79/1072, et saada tagasi tasutud sisendkäibemaksu. Seda õigust ei välista pelk asjaolu, et ta on viimati nimetatud liikmeriigis määranud maksuesindaja.

(1) ELT C 295, 29.9.2012.
ET Euroopa Liidu Teataja C 93/10

Euroopa Kohtu (suurkoda) 5. veebruari 2014. aasta otsus (Székesfehérvári Törvényszék’i eelotsusetaotlus — Ungari) — Hervis Sport- és Divatkereskedelmi Kft versus Nemzeti Adó- és Vámhivatal Közép-dunántúli Regionális Adó Főigazgatósága

(Kohtuasi C-385/12) (1)

(Eelotsusetaotlus - Otsesed maksud - Asutamisvabadus - Liikmesriigi maksuõigusnormid, millega kehtestatakse kaupluses jaemüügiga tegelemisel tekkiva käibe suhtes erimaks - Jaemüügikaupluste ketid - Diskrimineeriv mõju - Kaudne diskrimineerimine)

2014/C 93/15

Kohtumenetluse keel: ungari

Eelotsusetaotluse esitanud kohus

Székesfehérvári Törvényszék

Põhikohtuasja pooled

Hageja: Hervis Sport- és Divatkereskedelmi Kft

Kostja: Nemzeti Adó- és Vámhivatal Közép-dunántúli Regionális Adó Főigazgatósága

Ese

Eelotsusetaotlus — Székesfehérvári Törvényszék — ELTL artiklite 18, 26, 49, 54, 55, 56, 63, 65 ja 110 tõlgendamine — Liikmesriigi maksualased õigusnormid, millega kehtestatakse erimaks kauplustes jaemüügiga tegelemise valdkonna suhtes — Käibelt arvestatav progresseeruv maks — Maksu miinimummäär, mis mõjutab välisomandis olevaid toidukaupade jaeettevõtjaid kodumaises omandis olevatest enam

Resolutsioon

ELTL artikleid 49 ja 54 tuleb tõlgendada nii, et nendega on vastuolus sellised kaupluses jaemüügiga tegelemisel tekkiva käibe suhtes kehtestatud maksu käsitlevad liikmesriigi õigusnormid, mis kohustavad maksukohustuslasi, kes on äriühingute kontsernis „sidusettevõtjad” nimetatud õigusnormide tähenduses, järsult progresseeruva maksumäära kohaldamiseks oma käibed summeerima ja nii saadud maksusumma seejärel omavahel jaotama vastavalt nende osale tegelikust käibest, juhul kui äriühingute kontserni kuuluvad maksukohustuslased, kelle suhtes kohaldatakse kõige kõrgemat erimaksumäära, on enamikul juhtudest teises liikmesriigis asuvate äriühingute „sidusettevõtjad” — asjaolu, mis tuleb välja selgitada eelotsusetaotluse esitanud kohtul.

(1) ELT C 366, 24.11.2012.
ET Euroopa Liidu Teataja C 93/5

Euroopa Kohtu (kolmas koda) 13. veebruari 2014. aasta otsus (Tribunale Amministrativo Regionale per il Lazio — Itaalia eelotsusetaotlus) — Airport Shuttle Express scarl (C-162/12), Giovanni Panarisi (C-162/12), Società Cooperativa Autonoleggio Piccola arl (C-163/12), Gianpaolo Vivani (C-163/12) versus Comune di Grottaferrata

(Liidetud kohtuasjad C-162/12 ja C-163/12) (1)

(Eelotsusetaotlus - ELTL artiklid 49, 101 ja 102 - Määrus (EMÜ) nr 2454/92 - Määrus (EÜ) nr 12/98 - Juhiga autode rentimisega tegelemine - Liikmesriigi ja maakonna õigusnormid - Omavalitsusüksuste väljastatav luba - Tingimused - Puhtalt riigisisesed olukorrad - Euroopa Kohtu pädevus - Küsimuste vastuvõetavus)

2014/C 93/07

Kohtumenetluse keel: itaalia

Eelotsusetaotluse esitanud kohus

Tribunale Amministrativo Regionale per il Lazio

Põhikohtuasja pooled

Hagejad: Airport Shuttle Express scarl (C-162/12), Giovanni Panarisi (C-162/12), Società Cooperativa Autonoleggio Piccola arl (C-163/12), Gianpaolo Vivani (C-163/12)

Kostja: Comune di Grottaferrata

Menetluses osales: Federnoleggio

Ese

Eelotsusetaotlus — Tribunale Amministrativo Regionale del Lazio — Taotlus tõlgendada ELTL artikleid 26, 49, 90, ELL artiklit 3 koostoimes ELL artikli 4 lõikega 3, ELTL artikleid 3, 4, 5 ja 6, ELTL artikleid 101 ja 102 ning nõukogu 23. juuli 1992. aasta määrust (EMÜ) nr 2454/92, millega kehtestatakse tingimused, mille kohaselt mitteresidendist vedajad võivad osutada liikmesriigis riigisisese reisijate autoveo teenuseid (EÜT 251, lk 1) ja nõukogu 11. detsembri 1997. aasta määrust (EÜ) nr 12/98, millega kehtestatakse tingimused, mille kohaselt mitteresidendist vedajad võivad osutada liikmesriigis riigisisese reisijate autoveo teenuseid (EÜT L 4, lk 10; ELT eriväljaanne 07/03, lk 501) — Juhiga autode rentimise teenus — Siseriiklikud õigusnormid, mis seavad selle teenuse osutamise sõltuvusse kohalike omavalitsusüksuste antavast loast ja panevad loa omanikele kohustuse tagada, et sõidukite tavaline hoiukoht on loa andnud omavalitsusüksuse territooriumil ning et sellel territooriumil on ka nende tegevuskoht ning teenuse osutamise algus- ja lõpp-punkt

Resolutsioon

Euroopa Liidu Kohtul puudub pädevus vastata eelotsusetaotlustele, mis Tribunale amministrativo regionale per il Lazio (Itaalia) esitas 19. oktoobri 2011. aasta ja 1. detsembri 2011. aasta otsusega liidetud kohtuasjades C-162/12 ja C-163/12, osas, mis puudutab ELTL artikli 49 tõlgendamist. Osas, milles kõnealused taotlused puudutavad muude liidu õigusnormide tõlgendamist, on need vastuvõetamatud.

(1) ELT C 165, 9.6.2012.
2.

Määruse nr 6/2002 artikli 7 lõiget 1 tuleb tõlgendada nii, et mõistliku ootuse kohaselt ei pidanud Euroopa Liidus tegutsevad asjaomase sektori ringkonnad registreerimata disainilahendusest tavapärase majandustegevuse käigus teada saama, olgugi et see tehti kättesaadavaks kolmandale isikule ilma otsese või kaudse konfidentsiaalsusnõudeta, juhul kui see on tehtud kättesaadavaks ainult ühele selle sektori ettevõtjale, või kui see on välja pandud väljaspool liidu territooriumi asuva ettevõtja väljapanekusaalis; ühenduse disainilahenduste kohus peab sellele hinnangu andma tema menetluses oleva kohtuasja eriomaste asjaolude alusel.
1.

ELTL artiklit 63 tuleb tõlgendada nii, et liikmesriikidevahelise maksustamispädevuse tasakaalustatud jaotuse kaitsmise eesmärgiga võib põhjendada liikmesriigi õigusnorme, mis kohustavad määrama kapitaliühingusse, mille registrijärgne asukoht on vastava liikmesriigi territooriumil, täisühingu poolt sisse makstud vara väärtuseks selle hinnangulise väärtuse, mistõttu muutub nimetatud territooriumil saadud varjatud kapitalikasum, mis on selle varaga seotud, maksustatavaks enne sellise kapitalikasumi tegelikku realiseerimist, kuna sellel riigil osutub võimatuks teostada nimetatud kapitalikasumi osas oma maksustamispädevust selle tegeliku realiseerimise ajal.
1.

Nõukogu 19. oktoobri 1992. aasta direktiivi 92/85/EMÜ rasedate, hiljuti sünnitanud ja rinnaga toitvate töötajate tööohutuse ja töötervishoiu parandamise meetmete kehtestamise kohta (kümnes üksikdirektiiv direktiivi 89/391/EMÜ artikli 16 lõike 1 tähenduses) tuleb tõlgendada nii, et liikmesriigid ei ole kohustatud andma asendusemaduse abil lapse saanud emale direktiivi artikli 8 alusel rasedus- ja sünnituspuhkust, sh ka juhul, kui tal on võimalik ise oma last sünnijärgselt rinnaga toita või kui ta toidab last sünnijärgselt rinnaga.
ET Euroopa Liidu Teataja C 142/5

Euroopa Kohtu (kümnes koda) 20. märtsi 2014. aasta otsus (Tribunal Supremo – Hispaania eelotsusetaotlus) – Caixa d'Estalvis i Pensions de Barcelona versus Generalidad de Cataluña

(Kohtuasi C-139/12) (1)

((Eelotsusetaotlus - Kuues käibemaksudirektiiv - Maksuvabastus - Tehingud, mis puudutavad väärtpaberite müüki ja millega kaasneb kinnisasja omandi üleminek - Maksustamine käibemaksust erineva kaudse maksuga - ELTL artiklid 49 ja 63 - Puhtalt riigisisene olukord))

2014/C 142/05

Kohtumenetluse keel: hispaania

Eelotsusetaotluse esitanud kohus

Tribunal Supremo

Põhikohtuasja pooled

Hageja: Caixa d'Estalvis i Pensions de Barcelona

Kostja: Generalidad de Cataluña

Ese

Eelotsusetaotlus – Tribunal Supremo – Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta – ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli 13 B osa punkti d tõlgendamine – Artikli 13 B osa punkti d alapunktis 5 käsitletud väärtpabereid puudutavate tehingute maksuvabastus – Erand – Tehingud, mis puudutavad väärtpaberite müüki ja toovad kaasa kinnisvara omandi ülemineku – Siseriiklikud õigusnormid, millega maksustatakse enamusosaluse omandamise äriühingus, mille vara moodustab peamiselt kinnisvara, käibemaksust erineva kaudse maksuga

Resolutsioon

Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta – ühine käibemaksusüsteem: ühtne maksubaas (muudetud nõukogu 16. detsembri 1991. aasta direktiiviga 91/680/EMÜ), tuleb tõlgendada nii, et sellega ei ole vastuolus niisugune siseriiklik õigusnorm nagu 28. juuli 1988. aasta seaduse 24/1988, mis käsitleb väärtpaberiturgu (Ley 24/1988 del Mercado de Valores), mida on muudetud 6. juuni 1991. aasta seadusega 18/1991 füüsiliste isikute tulumaksu kohta (Ley 18/1991 del Impuesto sobre la Renta de las Personas Físicas), artikkel 108, mille kohaselt maksustatakse enamusosaluse omandamine sellise äriühingu kapitalis, mille vara koosneb peamiselt kinnisasjadest, niisuguse käibemaksust erineva kaudse maksuga nagu maks, mis on arutusel põhikohtuasjas.

(1) ELT C 174, 16.6.2012.
1.

Euroopa Parlamendi ja nõukogu 6. novembri 2001. aasta direktiivi 2001/83/EÜ, inimtervishoius kasutatavaid ravimeid käsitlevate ühenduse eeskirjade kohta (muudetud Euroopa Parlamendi ja nõukogu 31. märtsi 2004. aasta direktiiviga 2004/27/EÜ) ja Euroopa Parlamendi ja nõukogu 27. jaanuari 2003. aasta direktiivi 2002/98/EÜ, millega kehtestatakse inimvere ja verekomponentide kogumise, uurimise, töötlemise, säilitamise ja jaotamise kvaliteedi- ja ohutusnõuded ning muudetakse direktiivi 2001/83/EÜ, tuleb tõlgendada nii, et täisverest saadud plasma, mis on mõeldud vereülekandeks ja mille valmistamisel on kasutatud tööstuslikku protsessi sisaldavat meetodit, jääb vastavalt direktiivi 2001/83 artiklile 109 direktiivi 2002/98 kohaldamisalasse osas, mis puudutab selle kogumist ja uurimist, ning direktiivi 2001/83 (muudetud direktiiviga 2004/27) kohaldamisalasse osas, mis puudutab selle töötlemist, säilitamist ja turustamist, tingimusel et see vastab nimetatud direktiivi artikli 1 punktis 2 toodud ravimi mõistele.
ET Euroopa Liidu Teataja C 135/5

Euroopa Kohtu (viies koda) 13. märtsi 2014. aasta otsus (Tribunal administratif de Grenoble’i eelotsusetaotlus – Prantsusmaa) – Margaretha Bouanich versus Direction départementale des finances publiques de la Drôme

(Kohtuasi C-375/12) (1)

((Eelotsusetaotlus - ELTL artikkel 63 - Kapitali vaba liikumine - ELTL artikkel 49 - Asutamisvabadus - Füüsiliste isikute tulumaks - Otseste maksude ülempiir vastavalt tulule - Kahepoolne topeltmaksustamise vältimise leping - Teises liikmesriigis asuva äriühingu jaotatud selliste dividendide maksustamine, millelt on maks juba kinni peetud - Teises liikmesriigis tasutud maksu arvestamata jätmine või osaline arvessevõtmine maksu ülempiiri arvutamisel - ELTL artikkel 65 - Piirang - Põhjendatus))

2014/C 135/05

Kohtumenetluse keel: prantsuse

Eelotsusetaotluse esitanud kohus

Tribunal administratif de Grenoble

Põhikohtuasja pooled

Kaebaja: Margaretha Bouanich

Vastustaja: Direction départementale des finances publiques de la Drôme

Ese

Eelotsusetaotlus – Tribunal administratif de Grenoble – ELTL artiklite 49, 63 ja 65 tõlgendamine – Füüsiliste isikute tulumaksu käsitlevad siseriiklikud õigusnormid, mis kehtestavad maksukohustuslase poolt tasumisele kuuluva otsese maksu ülemmäära – Nn „maksukilp” – Kahepoolne maksuleping – Teises liikmesriigis asuva äriühingu jaotatud selliste dividendide maksustamine, millelt on maks juba kinni peetud – Kinni peetud summade osaline arvesse võtmine maksu ülempiiri arvutamisel – Selliste õigusnormide põhjendamine maksusüsteemi ühtsuse tagamise vajaduse, liikmesriikide vahel maksustamispädevuse tasakaalustatud jaotuse või mis tahes muu ülekaaluka üldise huviga

Resolutsioon

ELTL artikleid 49, 63 ja 65 tuleb tõlgendada nii, et nendega on vastuolus sellised liikmesriigi õigusnormid, mille kohaselt juhul, kui selle liikmesriigi resident, kes on teises liikmesriigis asuva äriühingu aktsionär, saab mõlemas riigis maksustatavaid dividende ja kui topeltmaksustamist välditakse sel viisil, et elukohariigis tehakse maksu ümberarvutus dividende maksva äriühingu riigis tasutud maksule vastavas summas, ei võeta otseste maksude ülempiiri – teatav protsent aasta jooksul saadud tulust – kehtestamisel arvesse dividende maksva äriühingu riigis tasutud maksu või võetakse seda arvesse üksnes osaliselt.

(1) ELT C 319, 20.10.2012.
ET Euroopa Liidu Teataja C 135/4

Euroopa Kohtu (kolmas koda) 13. märtsi 2014. aasta otsus (Bundesfinanzhofi eelotsusetaotlus – Saksamaa) – Finanzamt Dortmund-West versus Klinikum Dortmund gGmbH

(Kohtuasi C-366/12) (1)

((Eelotsusetaotlus - Kuues direktiiv - Maksuvabastused - Artikli 13 A osa lõike 1-punkt b - Kaubatarne - Tsütostaatikumide tarnimine ambulatoorsete patsientide raviks - Erinevate maksukohustuslaste tehtud tarned - Artikli 13 A osa lõike 1 punkt c - Meditsiiniline abi - Ravimid, mille kirjutab välja haiglas erapraksise korras tegutsev arst - Otseselt seotud tegevus - Meditsiinilise abi kõrvalteenused - Tehingud, mis on füüsiliselt ja majanduslikult lahutamatud))

2014/C 135/04

Kohtumenetluse keel: saksa

Eelotsusetaotluse esitanud kohus

Bundesfinanzhof

Põhikohtuasja pooled

Hageja: Finanzamt Dortmund-West

Kostja: Klinikum Dortmund gGmbH

Ese

Eelotsusetaotlus – Bundesfinanzhof – Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta – ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli 13 A osa lõike 1 punkti b tõlgendamine – Mõiste „haiglaravi või meditsiinilise abiga otseselt seotud tegevus” – Tegevus, mis ei kujuta enesest teenuse osutamist direktiivi artikli 6 tähenduses – Tegevus, mida teostab teine maksukohustuslane kui see, kes pakub haiglaravi või meditsiinilist abi – Tegevus, mis on otseselt seotud meditsiinilise abiga, mis ei ole maksuvaba

Resolutsioon

Selliste kaupade tarnet nagu põhikohtuasjas arutusel olevad tsütostaatikumid, mille on välja kirjutanud haiglas erapraksise korras tegutsevad arstid vähktõve ambulatoorse ravi raames, ei või nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta – ühine käibemaksusüsteem: ühtne maksubaas (muudetud nõukogu 12. detsembri 2005. aasta direktiiviga 2005/92/EÜ) artikli 13 A osa lõike 1 punkti c alusel käibemaksust vabastada kui meditsiinilise abiga otseselt seotud tegevust, välja arvatud juhul, kui see tarne on füüsiliselt ja majanduslikult lahutamatu meditsiinilise abi põhiteenusest; viimati nimetatud asjaolu tuleb kontrollida eelotsusetaotluse esitanud kohtul.

(1) ELT C 366, 24.11.2012.
ET Euroopa Liidu Teataja C 135/3

Euroopa Kohtu (kuues koda) 13. märtsi 2014. aasta otsus (Tartu Ringkonnakohtu eelotsusetaotlus – Eesti) – A Karuse AS versus Politsei- ja Piirivalveamet

(Kohtuasi C-222/12) (1)

((Maanteevedu - Määrus (EÜ) nr 561/2006 - Kohustus kasutada sõidumeerikut - Erand teehoolduseks kasutatava sõiduki puhul - Laadimiskohast teehooldustööde paika kruusa vedav sõiduk))

2014/C 135/03

Kohtumenetluse keel: eesti

Eelotsusetaotluse esitanud kohus

Tartu Ringkonnakohus

Põhikohtuasja pooled

Hageja: A Karuse AS

Kostja: Politsei- ja Piirivalveamet

Ese

Eelotsusetaotlus – Tartu Ringkonnakohus – Euroopa Parlamendi ja nõukogu 15. märtsi 2006. aasta määruse (EÜ) nr 561/2006, mis käsitleb teatavate autovedusid käsitlevate sotsiaalõigusnormide ühtlustamist ja millega muudetakse nõukogu määrusi (EMÜ) nr 3821/85 ja (EÜ) nr 2135/98 ning tunnistatakse kehtetuks nõukogu määrus (EMÜ) nr 3820/85, (ELT L 102, lk 1) artikli 13 lõike 1 punkti h tõlgendamine – Kohustus kasutada sõidumeerikut – Erand kohustusest teehoolduseks kasutatava sõiduki puhul – 25,5 tonnise täismassiga veoauto, millega karjäärist veetakse mööda üldkasutatavat maanteed teeparandus- ja -hooldustööde paika kruusa

Resolutsioon

Euroopa Parlamendi ja nõukogu 15. märtsi 2006. aasta määruse (EÜ) nr 561/2006, mis käsitleb teatavate autovedusid käsitlevate sotsiaalõigusnormide ühtlustamist ja millega muudetakse nõukogu määrusi (EMÜ) nr 3821/85 ja (EÜ) nr 2135/98 ning tunnistatakse kehtetuks nõukogu määrus (EMÜ) nr 3820/85, artikli 13 lõike 1 punktis h sisalduvat mõistet „seoses teehooldusega kasutatavad sõidukid”, mille võib sõidumeeriku kasutamise kohustusest vabastada, tuleb tõlgendada nii, et see hõlmab materjali teehooldustööde paika vedavat sõidukit tingimusel, et vedu on täielikult ja eranditult seotud nende tööde teostamisega ning kujutab endast neid töid täiendavat tegevust. Siseriikliku kohtu ülesanne on hinnata, kas see on nii, võttes arvesse kõik põhikohtuasjas tähtsust omavad asjaolud.

(1) ELT C 209, 14.7.2012.
1.

Euroopa Parlamendi ja nõukogu 22. oktoobri 2008. aasta direktiivi 2008/95/EÜ kaubamärke käsitlevate liikmesriikide õigusaktide ühtlustamise kohta artikli 12 lõike 2 punkti a tuleb tõlgendada nii, et sellises olukorras, nagu käsitletakse põhikohtuasjas, võib kaubamärgiõiguse seoses teatava kaubaga, mille jaoks see kaubamärk on registreeritud, lõppenuks tunnistada, kui kaubamärk on kaubamärgiomaniku tegevuse või tegevusetuse tulemusena muutunud asjaomase kauba üldnimeks selle põhjal, kuidas ainult lõpptarbija seda kaubamärki tajub.
1.

Euroopa Parlamendi ja nõukogu 5. juuli 2006. aasta direktiivi 2006/54/EÜ meeste ja naiste võrdsete võimaluste ja võrdse kohtlemise põhimõtte rakendamise kohta tööhõive ja elukutse küsimustes artiklit 15 tuleb tõlgendada nii, et sellega on vastuolus siseriiklikud õigusnormid, mis näevad avaliku huvi põhjustel ette rasedus- ja sünnituspuhkusel naise kõrvaldamise ametikoolituselt, mis on tema töösuhtega lahutamatult seotud ja mis on vajalik selleks, et oleks võimalik taotleda lõplikult ametisse nimetamist ning et kohaldataks paremaid töötingimusi, tagades sellele töötajale samas õiguse osaleda järgmisena korraldataval koolitusel, mille toimumise aeg ei ole aga kindlalt teada.
ET Euroopa Liidu Teataja C 129/2

Euroopa Kohtu (seitsmes koda) 6. märtsi 2014. aasta otsus – Pi-Design AG, Bodum France SAS, Bodum Logistics A/S versus Yoshida Metal Industry Co. Ltd, Siseturu Ühtlustamise Amet (kaubamärgid ja tööstusdisainilahendused)

(Liidetud kohtuasjad C-337/12 P – C-340/12 P) (1)

((Apellatsioonkaebus - Ühenduse kaubamärk - Mustade täppidega pinnast koosnevate tähiste registreerimine - Kehtetuks tunnistamine - Määrus (EÜ) nro40/94 - Artikli 7 lõike 1 punkti e alapunkt ii - Tõendite moonutamine))

2014/C 129/02

Kohtumenetluse keel: inglise

Pooled

Apellant: Pi-Design AG, Bodum France SAS, Bodum Logistics A/S (esindaja: advokaat H. Pernez)

Teised menetlusosalised: Yoshida Metal Industry Co. Ltd (esindajad: avvocato S. Verea, avvocato K. Muraro ja avvocato M. Balestriero), Siseturu Ühtlustamise Amet (kaubamärgid ja tööstusdisainilahendused) (esindaja: A. Folliard-Monguiral)

Ese

Apellatsioonkaebus Üldkohtu (neljas koda) 8. mai 2012. aasta otsuse peale kohtuasjas T-331/10: Yoshida Metal Industry versus Siseturu Ühtlustamise Amet – Pi-Design jt, millega Üldkohus tühistas Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 20. mai 2010. aasta otsuse asjas R 1237/2008-1, millega tühistati tühistamisosakonna otsus jätta rahuldamata Pi-Designi, Bodum France’i ja Bodum Logistics A/S-i taotlus tunnistada kehtetuks klassidesse 8 ja 21 kuuluvaid kaupu tähistav kujutismärk, mis seisneb mustade täppidega kaetud pinnas – Määruse (EÜ) nr 207/2009 ühenduse kaubamärgi kohta artikli 7 lõike 1 punkti e alapunkti ii tõlgendamine – Tähis, mis koosneb üksnes kauba kujust, mis on vajalik tehnilise tulemuse saavutamiseks

Resolutsioon

1. Tühistada Euroopa Liidu Üldkohtu 8. mai 2012. aasta otsused kohtuasjades T-331/10: Yoshida Metal Industry vs. Siseturu Ühtlustamise Amet – Pi-Design jt (Mustade täppidega kolmnurkse pinna kujutis) ja T-416/10: Yoshida Metal Industry vs. Siseturu Ühtlustamise Amet – Pi-Design jt (mustade täppidega pinna kujutis).

2. Saata kohtuasjad tagasi Euroopa Liidu Üldkohtusse.

3. Kohtukulude kandmine otsustatakse edaspidi.

(1) ELT C 295, 29.9.2012.